VS001360
Datum: 1997-08-22T02:00:00.000+02:00
datum_sodbe_i_stopnje: 2001-09-28T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice
fischer: hudi primeri
odskodnina: 5200000 SIT
opombe: II Ips 633/2003. Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Padel je s kolesom, ko je zadel v vrata avtomobila, ki jih je odprl toženec.

## Poškodba

Zdrobljen zlom zgornjega dela leve stegnenice in udarnine in odrgnine leve strani obraza.

## Telesne bolečine

2000000 SIT Hude 12 dni, srednje hude 35 dni, lahke 66 dni. Občasne lahke se bodo pojavljale tudi v bodoče v levem kolenu in stegnu pri večjih fizičnih obremenitvah (daljši neprenehni stoji in hoji ter pri dviganju in prenašanju bremen nad 10 kg).

#### Hospitalizacija

14 dni; zaradi zdrobljenega zloma zgornjega dela leve stegnenice je bila potrebna skeletna trakcija z obtežitvijo v lokalni anesteziji; zaradi zloma je bil operiran v regionalni anesteziji.

#### Ambulantno zdravljenje

Pregledi v travmatološki ambulanti 6-krat, fiziatrični ambulanti 1-krat, psihiatrični ambulanti 6-krat, ambulanti splošne medicine 23-krat.

#### Rehabilitacija

Medicinska rehabilitacija v zdravilišču 14 dni; fizioterapija v zdravstvenem domu 45 dni.

#### Nevšečnosti med zdravljenjem

2 dni po operaciji je moral mirovati v postelji; nadomestitev izgubljene krvi s koncentriranimi eritrociti po operaciji; odstranitev drenažnih cevk; punkcija levega kolena z evakuacijo 35 ml krvavkaste tekočine; 16-krat RTG. 308 dni je uporabljal bergle; v bolniškem staležu je bil 377 dni.

## Strah

200000 SIT Intenziven strah za izid zdravljenja skupaj 150 dni, ko je bil zdrobljen zlom leve stegnenice rentgenološko zarasel. Zmerno intenziven nadaljnjih 147 dni, ki je nato postopoma popustil.

## Zmanjšanje življenjske aktivnosti

2500000 SIT 14-odstotno ZŽA. Trajne funkcionalne posledice poškodbe so: omejena gibljivost v levem kolku lažje stopnje, lahko šepajoča hoja s pozibavanjem, oslabljena mišična moč leve spodnje okončine in občasne telesne bolečine v levem kolku in stegnu pri večjih fizičnih obremenitvah. Zato ni več zmožen za dela, kjer je potrebna neprenehna stoja nad 30 minut, neprenehna hoja nad 1 km in dvigovanje ter prenašanje bremen nad 10 kg. Za svoje delo samostojnega podjetnika z opravljanjem dejavnosti računovodstva je še nadalje zmožen s polnim delovnim časom. V domačem okolju mora vlagati več psihofizičnih naporov kot pred nesrečo. Hodi počasi, teči ne more, ne more se več ukvarjati z nobenim športom, pred poškodbo je kegljal, veslal, enkrat tedensko je rekreativno igral košarko, kolesaril. Zaradi posledic poškodbe je opustil vse športne aktivnosti. Dva meseca se je zdravil zaradi zmerne depresivne motnje, ki se je pojavila v nadaljevanju zdravljenja poškodbe.

## Skaženost

500000 SIT Siva pooperativna brazgotina na zunanji strani stegna v dolžini 33 cm in širini 0,3 cm. Viden je upad mišične mase leve spodnje okončine, hoja je šepajoča s pozibavanjem.

---

ZOR člen 200, 203